Modulært og fleksibelt – Häfele Officys bordstel

**Ideelt til Co-Working Spaces i hotellet**

Indretning af Co-Working Spaces i hoteller er en ny megatrend som er vigtig at tage i betragtning ved projektering af nybyggeri og renoveringer indenfor hotelbranchen. Stadig flere hoteller tilbyder denne smarte og moderne kombination af bolig, arbejde og netværk så ikke kun overnattende gæster, men også udefra kommende gæster som er i området i længere tid, inviteres indenfor. Her arbejdes og kommunikeres blandt andet i komplet udstyrede offentlige områder, i hotel-loungen eller i afskærmede arbejdsområder. Komfortable arbejdspladser i et hjemligt miljø, hurtig WLAN og stabil forbindelse danner basis for dette.

Officys bordstelsystemet fra Häfele indbyder til perfekt ergonomiske arbejdsstillinger, både siddende og stående. Takket være modulopbygningen kan systemet konfigureres helt individuelt og bygges op i en håndevending. Det alsidige system byder på et attraktivt modulsystem til individuel indretning af arbejdspladser i det moderne Co-Working-miljø. Hele tilbehørsprogrammet inklusive container og skærm bevæger sig ved tryk på en knap støjsvagt op eller ned. Alle arbejdsredskaber bliver indenfor rækkevidde – sundt for ryggen uanset om man sidder eller står.

Skrivebordsstellet er elektrisk trinløst højdejusterbart. Højdejusteringen sker ved tryk på en knap i højder mellem 620 og 1280 mm ved anvendelse af en 25 mm tyk plade. En meget følsom, automatisk afbryderfunktion giver sikkerhed vha. Piezo-sensor. Alle dele er symmetrisk designet til opstilling til venstre eller højre.   
Bordstellene fra Häfele med moderne firkantet søjle og meget minimalt udtryk fås i pulverlakeret stål i farverne signalhvid, hvid aluminium eller grafitsort. Häfeles produktionsfabrik i Jettingen er garant for anerkendt, certificeret kvalitet.

**Hold gang i bevægelsen med Desk Control**  
Häfele Officys skriveborde med elektrisk højdejustering kommunikerer med Deskline styringsprogrammet til rygskånende bevægelser på arbejdspladsen. Softwaren der kan installeres på en PC, opmuntrer bl.a. til regelmæssigt at justere bordet, registrerer tiden hvor man står op samt kalorieforbrug. Derudover har det de typiske funktioner som op-/ned-justering og frit anvendelige lagringspositioner og højdevisning.

**Stå eller sid, alt forbliver indenfor komfortabel rækkevidde**  
Häfele har et omfattende tilbehørsprogram til skrivebordsserien. Det inkluderer bl.a. attraktive filtskærme til lydafskærmning og privat rum, skuffesystemer, multistikdåser og innovative filtskuffer. Skuffer, container, lydafskærmning, kabelkanaler, computer og skærme fastgøres på stellet og bevæger sig altid sammen med højdejustering af bordet – det er ergonomi når den er bedst.

Montagefordele: Der er kun ét borebillede til bordpladen. Den er derfor yderst økonomisk og nem at fremstille, uafhængig af udstyret. Den undermonterede container monteres som alle andre tilbehørskomponenter værktøjsløst på stellet vha. et hurtigmontagesystem. På bagsiden har containeren plads til kabelstyring.

**Innovativ: Firbenet konferencebordstel**  
Häfele kan også tilbyde et firbenet bordstel i samme design som stellet til terminalarbejdspladsen med kvadratiske bordben til møde-, side- eller konferenceborde.